Mario Mandžukić

Mario Mandžukić (sündinud 21. mail 1986 Slavonski Brodis) on Horvaatia jalgpallur (ründaja), kes mängis viimati Itaalia kõrgliiga klubis Milan.

Aastatel 2007–2010 mängis ta Horvaatia kõrgliiga klubis Zagrebi Dinamos. 2010. aasta juulis liitus Wolfsburgiga. Pärast edukat esinemist 2012. aasta Euroopa meistrivõistlustel siirdus Mandžukić Müncheni Bayernisse. Ta lahkus Bayernist 2014. aastal Madridi Atleticosse ja järgmine hooaeg juba Torino Juvetusesse.

2021. aasta jaanuaris naasis ta Itaalia kõrgliigasse, sõlmides lepingu Milaniga."OFFICIAL STATEMENT: MARIO MANDŽUKIĆ". Associazione Calcio Milan. 19.1.2021. Vaadatud 20.1.2021

Aastatel 2012 ja 2013 on ta valitud Horvaatia aasta jalgpalluriks ning 2013. aastal ajakirja Sportske novosti poolt Horvaatia aasta sportlaseks.

 Koondisekarjäär 
Debüüdi Horvaatia rahvuskoondises tegi ta 17. novembril 2007 mängus Makedoonia vastu. Esimese värava lõi ta rahvuskoondises 10. septembril 2008 MM-i valikmängus Inglismaa vastu.

UEFA Euro 2012 C-alagrupi mängus Iirimaa vastu lõi Mandžukić peaga kaks väravat. Horvaatia sai 3:1 võidu. Järgmises kohtumises Itaalia vastu viigistas ta seisu 72. minutil ja mäng lõppes 1:1 viigiga.

2014. aasta maailmameistrivõistluste teises alagrupimängus 18. juunil lõi ta kaks väravat Kameruni vastu.

2018. aasta maailmameistrivõistluste kaheksandikfinaalis 1. juulil lõi ta värava Taani vastu."Schmeicheli kangelastegudest ei piisanud, Taani langes penaltiseeria järel". sport.err.ee. 1.7.2018. Vaadatud 2.7.2018 Poolfinaalis Inglismaa vastu lõi ta lisaajal Horvaatia võiduvärava. Finaalis kohtuti Prantsusmaaga. Prantsusmaa läks Mandžukići omaväravast mängu juhtima. Teisel poolajal kasutas ta ära Prantsusmaa väravavahi eksimuse, tuues tabloole Horvaatia poolt vaadates seisu 2:4, kuid sellise seisuga mäng ka lõppes."FOTOD | MM-finaalis nähti kuut väravat, maailmameistriks krooniti Prantsusmaa". sport.err.ee. 15.7.2018. Vaadatud 18.7.2018 Ta sai sellega teiseks mängijaks hollandlase Ernie Brandtsi kõrval (1978), kes on maailmameistrivõistlustel löönud ühes mängu värava nii kodu- kui ka vastasmeeskonna kasuks, ja esimeseks, kes on seda teinud finaalis."Mandzukic becomes first player in 40 years to score for both teams at a World Cup". FourFourTwo. 16.7.2018. Vaadatud 18.7.2018

Ta kuulus Horvaatia koondisse ka 2016. aasta Euroopa meistrivõistlustel.

2018. aasta augustis teatas Mandžukić koondisekarjääri lõpetamisest. Tema arvele jäi 89 koondisemängu ja 33 väravat. Ta on Horvaatia koondises Davor Šukeri järel läbi aegade paremuselt teine väravakütt.

Saavutused
Dinamo Zagreb
Horvaatia meister (3): 2007–08, 2008–09, 2009–10
Horvaatia karikavõitja (2): 2007–08, 2008–09
Müncheni Bayern
Bundesliga (2): 2012–13, 2013–14
DFB-Pokal (2): 2012–13, 2013–14
DFL-Supercup (1): 2012
UEFA Meistrite Liiga (1): 2012–13
UEFA Superkarikas (1): 2013
Klubide maailmameister (1): 2013
Madridi Atlético
Supercopa de España (1): 2014
Juventus
Serie A (4): 2015–16, 2016–17, 2017–18, 2018–19
Coppa Italia (3): 2015–16, 2016–17, 2017–18
Supercoppa Italiana (1): 2015

 Viited 

 Välislingid 

 Ametlik koduleht

Kategooria:Horvaatia jalgpallurid
Kategooria:Zagrebi Dinamo mängijad
Kategooria:VfL Wolfsburgi mängijad
Kategooria:Müncheni Bayerni mängijad
Kategooria:Madridi Atlético mängijad
Kategooria:Torino Juventuse mängijad
Kategooria:AC Milani mängijad
Kategooria:Bundesliga mängijad
Kategooria:La Liga mängijad
Kategooria:Serie A mängijad
Kategooria:Sündinud 1986